வடமாநில தொழிலாளர்களை கொத்தடிமைகளாக விற்பனை செய்த குற்றவாளிகளை பிடிக்க தவறிய காவல்துறை அதிகாரிகள் மீது நடவடிக்கை எடுக்கக்கோரி சிஐடியு சங்கத்தினர் கோவை மாவட்ட ஆட்சிய ரிடம் மனு அளித்தனர்.வட மாநிலங்களைச் சேர்ந்த சுமார் 2 லட்சத்திற்கும் மேற்பட்ட தொழிலாளர்கள் கோவை மாவட்டத்தில் பணியாற்றி வருகின்றனர். இவர்களிடம் சில இடைதரகர்கள் வேலை வாங்கி தருவதாக நம்பவைத்து, கொத்தடிமைகளாக விற்பனை செய்து வருகின்றனர். இவ்வாறு கடந்த செப்டம்பர் 20 ஆம் தேதியன்று வட மாநிலத்தை சேர்ந்த8 பேரை தலா ரூ.8 ஆயிரத்திற்கு உளுந்தூர்பேட்டையில் ஆழ்துளை கிணறு தோண்டும் நிறுவன உரிமையாளருக்கு இடைதரகர்கள் விற்பனை செய்துள்ளனர்.